Tanel juhatab meid alustuseks kinnisesse lahesoppi, kust peame tagasi sõudma ja paadi üle maa järvele vedama. Kusjuures kalda ääres on lahesopp jääs ja saame aerudega jääd purustada. Vabal veel võtame kursi üle järve õige lahesopi suunas, kusjuures tüürimine käib nii, et  Tanel näitab kätte õige suuna ja Anniki käsutab: "Heiti tõmba, Tiit tõmba, Heiti tõmba veel kõvemini, Tiit tõmba nüüd!". Pikapeale saame paadi siiski enam-vähem ühtlaselt otse liikuma.